Budapest Főváros XIV. Kerület
Zugló Polgármestere 

	Tárgy:
	1. számú előterjesztői kiegészítés a Budapest Főváros XIV. Kerület Zugló Önkormányzata Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet és ezzel összefüggésben Budapest Főváros XIV. Kerület Zugló Önkormányzata Közbeszerzési Szabályzatáról szóló Budapest Főváros XIV. Kerület Zugló Önkormányzat Képviselő-testülete 1/2020. (II. 27.) normatív határozatának módosítása tárgyú, 123-482/2022 sz. előterjesztéshez



Tisztelt Képviselő-testület!

A tárgyi előterjesztéshez az alábbi előterjesztői kiegészítést teszem: 

I. 
Az energiapiacokon 2020 és 2022 között jelentős átalakulások mentek végbe, a piaci környezet kiszámíthatatlanná vált, az árak pedig többszörös értékre emelkedtek. A villamos energia és a földgáz beszerzése kapcsán a beszerzés előkészítését végző szakmai munkacsoport a központosított közbeszerzési eljárás lebonyolítást javasolja, tekintettel arra, hogy a Kormány 1281/2022. (VI. 4.) Korm. határozata a Magyarország szomszédságában zajló háború idején a rezsicsökkentés megvédése és a honvédelmi célok teljesítése érdekében szükséges költségvetési intézkedésekről szóló Kormányhatározat 3. pontja értelmében az önkormányzatok nem jogosultak egyetemes szolgáltatás igénybevételére sem villamos-, sem pedig földgáz energia vonatkozásában.
A 217/2022. (VI. 17.) Korm. rendelet (a továbbiakban: Rendelet) alapján az önkormányzatok kikerülnek az egyetemes szolgáltatói körből [a Rendelet 2. § (3) bekezdése alapján a Vet. (2007. évi LXXXVI. törvény a villamos energiáról) 50. § (4) bekezdése 2022. augusztus 1. napjától nem alkalmazható, illetve a 7. § (1) bekezdésére tekintettel szintén a fenti időponttól a Get. (2008. évi XL. törvény a földgázellátásról) 32. § (1) bekezdése akképpen módosul, hogy az önkormányzatok a jogszabály szövegezéséből törlése kerülnek].
Fenti Korm. határozat és Korm. rendelet értelmében a villamos energia és a földgáz beszerzése a Közbeszerzési és Ellátási Főigazgatóság (továbbiakban: KEF) által meghirdetett keretszerződéshez való csatlakozás útján lehetséges.  Ezen beszerzési eljárás, becsült értéke alapján a közbeszerzési törvény hatálya alá tartozó (köz)beszerzési eljárás.

II.
Ezeknek a beszerzéseknek az elindítását az idő is sürgette, tekintettel arra, hogy a hivatkozott jogszabályok az érintetteket a KEF felé terelik, így az ott rendelkezésre álló keret folyamatosan csökken. Figyelemmel tehát a döntés meghozatalának sürgető voltára, Budapest Főváros XIV. Kerület Zugló Önkormányzat Képviselő-testülete 1/2020. (II. 27.) normatív határozatával elfogadott Budapest Főváros XIV. Kerület Zugló Önkormányzata Közbeszerzési Szabályzata III.2.3) pontja alapján a Gazdasági Bizottság a 2022. június 27. napján megtartott rendkívüli ülésén döntött a villamos energia és a földgáz beszerzés KEF-en keresztül történő központosított közbeszerzési eljárások megindításáról.

III.
Jelen előterjesztői kiegészítés kifejezett célja – a Tisztelt Képviselő-testület tájékoztatása mellett –, hogy 
A) [bookmark: _Hlk107328910]megköszönje a Gazdasági Bizottság (a továbbiakban: GB) gyors eljárását, és külön köszönetet mondjon a GB elnökének a rendkívüli ülés összehívásáért, Szatmáry-Jähl Angélának az ülés levezetéséért, a GB tagjainak az egyhangúlag meghozott döntésért.

B) [bookmark: _Hlk32943946]az előterjesztés IV. Döntési javaslat részét kiegészítse az alábbi 4. ponttal:

4. Budapest Főváros XIV. Kerület Zugló Önkormányzata Képviselő-testülete elfogadja az előterjesztés 7. mellékletét képező, a közbeszerzési eljárások megindításáról szóló határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése és 50. §-a alapján egyszerű szótöbbséget igényel.

Budapest, 2022. június 28.

7. melléklet a 123-482 /2022. előterjesztéshez 


Budapest Főváros XIV. Kerület Zugló Önkormányzata Képviselő-testülete
..../2022. (VI. 30.) önkormányzati határozata
a „Villamos energia beszerzése központosított közbeszerzési eljáráshoz történő csatlakozás kertében 2023 év” és a „Földgáz energia beszerzése központosított közbeszerzési eljáráshoz történő csatlakozás kertében 2022-23 év” tárgyú közbeszerzési eljárások megindításáról

1) [bookmark: _Hlk107321535]Budapest Főváros XIV. Kerület Zugló Önkormányzata Képviselő-testülete a Gazdasági Bizottságnak a szükséges közbeszerzési eljárások megindításáról és lefolytatásáról meghozott 100/2022. (VI. 27.) és 101/2022. (VI. 27.) sz. határozatát – Budapest Főváros XIV. Kerület Zugló Önkormányzata Képviselő-testülete a „Villamos energia beszerzése központosított közbeszerzési eljáráshoz történő csatlakozás keretében 2023” tárgyú, „Villamosenergia Beszerzése 2023 – a KM01VE2223 számú keretmegállapodás alapján a verseny újranyitásával” és a „Földgáz energia beszerzése központosított közbeszerzési eljáráshoz történő csatlakozás kertében 2022-23 év” tárgyú, „Földgáz Beszerzése 2022 – a KM01GE2223 számú keretmegállapodás alapján a verseny újranyitásával” elnevezésű, a közbeszerzésekről szóló 2015. évi CXLIII. törvény 105. § (2) bekezdésének c) pontja alapján a verseny újranyitásával a Kbt. 105. § (3)-(5) bekezdés szerinti közbeszerzési eljárások megindítását – jóváhagyólag tudomásul veszi és a közbeszerzési eljárások megindítását megerősíti.

Határidő: azonnal
Felelős: Polgármester (Főmérnökség útján)

2) Budapest Főváros XIV. Kerület Zugló Önkormányzata Képviselő-testülete megerősíti azt a 2022. május 26-i ülésén hozott fedezetet biztosító 133/2022 (V. 26.) és 135/2022. (V. 26.) határozatát, egyben a Gazdasági Bizottság 100/2022. (VI. 27.) és 101/2022. (VI. 27.) GB határozatait, s kötelezettséget vállal arra, hogy az 1. pontban írt közbeszerzési eljárások eredményeként megkötésre kerülő szerződések 2023. évben esedékes díjának költségvetési fedezetét a mindenkori költségvetésében, a gazdasági társaságok esetében pedig a mindenkori hatályos üzleti tervében az indítólevélben meghatározott becsült érték alapján biztosítja.

Határidő:	folyamatosan, az éves költségvetés megalkotásakor 
Felelős: 	Polgármester (Gazdasági Főosztály útján)

3) [bookmark: _Hlk107329002]Budapest Főváros XIV. Kerület Zugló Önkormányzata Képviselő-testülete megköszöni a Gazdasági Bizottság gyors eljárását, és külön köszönetet mond a Gazdasági Bizottság elnökének a rendkívüli ülés összehívásáért, Szatmáry-Jähl Angélának az ülés levezetéséért, a Gazdasági Bizottság tagjainak az egyhangúlag meghozott döntésért.

